11. ฐานะการเงินและผลการดำเนินงาน

ข้อมูลทางการเงินโดยสรุป

1.  ข้อมูลจากงบการเงิน

บริษัท อาร์เอส จำกัด (มหาชน)

ตารางสรุปงบแสดงฐานะการเงินรวม

ณ วันที่ 31 ธันวาคม 2553-2555

[]

บริษัท อาร์เอส จำกัด (มหาชน)

ตารางสรุปงบแสดงฐานะการเงินรวม (ต่อ)

ณ วันที่ 31 ธันวาคม 2553-2555

[]

บริษัท อาร์เอส จำกัด (มหาชน)

ตารางสรุปงบกำไรขาดทุนเบ็ดเสร็จรวม

สำหรับปีสิ้นสุดวันที่ 31 ธันวาคม 2553-2555

[]

บริษัท อาร์เอส จำกัด (มหาชน)

ตารางสรุปงบกระแสเงินสดรวม

สำหรับปีสิ้นสุดวันที่ 31 ธันวาคม 2553-2555

[]

บริษัท อาร์เอส จำกัด (มหาชน)

ตารางสรุปงบกระแสเงินสดรวม (ต่อ)

สำหรับปีสิ้นสุดวันที่ 31 ธันวาคม 2553-2555

[]

2.  อัตราส่วนทางการเงิน

บริษัท อาร์เอส จำกัด (มหาชน)

อัตราส่วนทางการเงินที่สำคัญรวม

ณ วันที่ 31 ธันวาคม 2553-2555

[]

11.2 คำอธิบายและการวิเคราะห์ของฝ่ายจัดการ

คำอธิบายและบทวิเคราะห์ของฝ่ายจัดการในส่วน 11 นี้ได้จัดทำขึ้นจากผลประกอบการของบริษัท
อาร์เอส จำกัด (มหาชน) และบริษัทในเครือ (“บริษัทฯ”)
ตามงบการเงินที่ผ่านการตรวจสอบจากผู้สอบบัญชีสำหรับปีสิ้นสุดวันที่ 31 ธันวาคม 2553, 2554
และ 2555 เพื่อประโยชน์ในการแสดงภาพผลประกอบการโดยรวมของกลุ่มบริษัท
โดยได้มีการจัดแบ่งกลุ่มธุรกิจ ออกเป็น 4 กลุ่ม ได้แก่ ธุรกิจเพลง ธุรกิจสื่อ ธุรกิจโชว์บิซ
และธุรกิจบริการและอื่นๆ ซึ่งเป็นกลุ่มธุรกิจหลักของบริษัทฯ

11.2.1 ภาวะเศรษฐกิจและอุตสาหกรรมที่มีผลต่อการดำเนินงาน และนโยบาย กลยุทธ์
หรือการเลือกตัดสินใจทางธุรกิจ

บมจ. อาร์เอส ดำเนินธุรกิจเกี่ยวกับธุรกิจบันเทิงเต็มรูปแบบ ซึ่งประกอบด้วยธุรกิจหลัก ได้แก่
ธุรกิจเพลง ธุรกิจสื่อ ธุรกิจโชว์บิซ และธุรกิจอื่นที่สนับสนุนธุรกิจหลักของกลุ่ม
โดยรายได้หลักที่สำคัญส่วนหนึ่งมาจากการขายโฆษณาผ่านสื่อทีวีดาวเทียม สื่อวิทยุ
ซึ่งปัจจัยสำคัญที่มีผลต่อการเพิ่มขึ้นลดลงของรายได้ ได้แก่
การเติบโตของรายจ่ายด้านโฆษณาของเศรษฐกิจโดยรวม
ซึ่งขึ้นอยู่กับการใช้จ่ายของผู้บริโภคในประเทศ
การแข่งขันของผู้ประกอบการในประเทศซึ่งเป็นผู้โฆษณา
และการตัดสินใจเลือกใช้สื่อทางเลือกใหม่ดังเช่น สื่อทีวีดาวเทียม

ในปี 2555 รายจ่ายของอุตสาหกรรมโฆษณาสื่อโทรทัศน์มีมูลค่า 6.8 หมื่นล้านบาท เพิ่มขึ้นจากปีก่อน
5.9 พันล้านบาท หรือ คิดเป็นร้อยละ 9.4 รายจ่ายของอุตสาหกรรมโฆษณาสื่อวิทยุมีมูลค่า 6.3
พันล้านบาท เพิ่มขึ้นจากปีก่อนคิดเป็นร้อยละ 7.3 (แหล่งที่มา : บริษัท นีลเส็น (ประเทศไทย)
จำกัด จากเวบไซท์สมาคมโฆษณาแห่งประเทศไทย www.adassothai.com)
ซึ่งภาพรวมการเติบโตของรายจ่ายด้านโฆษณาของเศรษฐกิจดังกล่าว
ส่งผลให้ยอดขายโฆษณาของบริษัทเติบโตขึ้นเช่นกัน

ในปี 2556 คาดว่าแนวโน้มการเติบโตของงบรายจ่ายอุตสาหกรรมโฆษณาจะเติบโตเพิ่มขึ้น
เนื่องจากแนวโน้มการเติบโตของเศรษฐกิจในปี 2556
และการขยายตัวของช่องทีวีดาวเทียมซึ่งเป็นสื่อทางเลือกที่ปัจจุบันอัตราโฆษณายังไม่สูงนักเมื่อเทียบกับอัตราโฆษณาสื่อฟรีทีวี
รวมถึงการคาดการณ์การเติบโตของฐานผู้ชมทีวีดาวเทียมและเคเบิลทีวี

จากการติดตามความเคลื่อนไหวของอุตสาหกรรมโฆษณา
และประเมินสภาวการณ์ทางเศรษฐกิจโดยรวมอย่างต่อเนื่อง
บริษัทมีการปรับกลยุทธ์ทางการตลาดและการแข่งขันให้สอดคล้องกับสถานการณ์ในปัจจุบันและเพื่อรองรับการเติบโตในอนาคต
โดยธุรกิจทีวีดาวเทียม ในแต่ละช่องรายการจะกำหนดกลยุทธ์ที่สำคัญ เช่น กำหนดตราสินค้า
ของบริษัท (Branding) และ Positioning ของรายการ กำหนดกลุ่มเป้าหมายที่ชัดเจน
การพัฒนาสร้างสรรค์รูปแบบรายการให้สอดคล้องกับกระแสความนิยมและรสนิยมของกลุ่มเป้าหมาย
และ
การใช้จุดแข็งทางการแข่งขันของกลุ่มอาร์เอสเพื่อเป็นองค์ประกอบหลักในการผลิตรายการให้มีคุณภาพ
เป็นต้น
ซึ่งการกำหนดกลยุทธ์ดังกล่าวจะช่วยดึงดูดให้ลูกค้าที่เป็นผู้ประกอบการโฆษณาให้ความสนใจและจัดสรรงบประมาณโฆษณาผ่านช่องรายการของบริษัทมากขึ้น
เนื่องจากเห็นความคุ้มค่าในการลงสื่อโฆษณา

11.2.2 ผลการดำเนินงานที่ผ่านมาของแต่ละกลุ่มธุรกิจ

 งบการเงินสำหรับสำหรับปี สิ้นสุดวันที่ 31 ธันวาคม 2554 และ 2555 บริษัทมีรายได้ซึ่งสามารถจำแนกตามกลุ่มธุรกิจต่างๆ ได้ดังนี้ 

[]

งบการเงินสำหรับปี 2555 เมื่อเปรียบเทียบกับ งบการเงินสำหรับปี 2554
แสดงภาพรวมของผลการดำเนินงาน ดังนี้

งบการเงินรวมของบริษัทฯสำหรับปี สิ้นสุดวันที่ 31 ธันวาคม 2555 แสดงผลกำไรสุทธิจำนวน
281.2 ล้านบาท เปลี่ยนแปลงเพิ่มขึ้นจากปี 2554 จำนวน 71.8 ล้านบาท หรือร้อยละ 34.3
ซึ่งแสดงผลกำไรสุทธิ จำนวน 209.4 ล้านบาท โดยมีสาเหตุหลักดังนี้

รายได้

รายได้รวมสำหรับปี สิ้นสุดวันที่ 31 ธันวาคม 2555 มีจำนวน 2,872.6 ล้านบาท เพิ่มขึ้นสุทธิจากปี
2554 จำนวน 107.6 ล้านบาท หรือร้อยละ 3.9 สามารถอธิบายจำแนกตามกลุ่มธุรกิจต่างๆ
ได้ดังนี้

รายได้ธุรกิจเพลง

รายได้จากธุรกิจเพลงประกอบด้วย รายได้จากการจำหน่ายสินค้าเพลง ประเภทซีดี วีซีดี และ ดีวีดี
รายได้จากธุรกิจดิจิตอล และรายได้จากการจัดเก็บลิขสิทธิ์ โดยในปี 2555
บริษัทฯมีรายได้จากธุรกิจเพลงจำนวน 883.2 ล้านบาท ลดลงจากปี 2554 จำนวน 51.3 ล้านบาท
คิดเป็นร้อยละ 5.5 สาเหตุหลักมาจากการลดลงของรายได้จากการจัดเก็บลิขสิทธิ์
และรายได้จากการจัดจำหน่ายแผ่นเพลง

รายได้ธุรกิจสื่อ

รายได้จากธุรกิจสื่อประกอบด้วย รายได้จากธุรกิจสื่อโทรทัศน์ และสื่อวิทยุ โดยในปี 2555 บริษัทฯ
มีรายได้จากธุรกิจสื่อ 1,193.0 ล้านบาท เพิ่มขึ้นจากปี 2554 จำนวน 251.1 ล้านบาท
คิดเป็นร้อยละ 26.7 สาเหตุหลักมาจากการปรับเพิ่มราคาขายต่อนาที
รวมถึงการเติบโตของพื้นที่ขาย (Capacity Utilization) ที่เพิ่มขึ้นจากปีก่อน

  - ธุรกิจสื่อทีวีดาวเทียม :

จากการที่บริษัทฯ ได้พัฒนาและปรับเปลี่ยนรูปแบบรายการต่างๆ
เพื่อให้ตรงกับความสนใจของผู้ชมรายการมากขึ้น รวมถึงการจัดกิจกรรมนอกสถานที่
เป็นผลให้ในปีนี้บริษัทมีฐานผู้ชมรายการเพิ่มขึ้นเป็นจำนวนมาก และจากผลการจัดอันดับของ
Nielson ช่อง “สบายดีทีวี” และช่อง "8" ติดอันดับ 1 และอันดับ 3
ตามลำดับจากภาพรวมทั้งหมดทุกกลุ่มซึ่งขยับตัวดีขึ้นกว่าปีก่อน และสำหรับช่อง "You Channel"
ยังคงติดอยู่ในอันดับต้นของกลุ่มเพลง ทั้งนี้
ผลจากการจัดอันดับดังกล่าวทำให้ลูกค้าหรือเอเจนซี่มีความเชื่อมั่นและมาลงสื่อโฆษณามากขึ้น
เนื่องจากเห็นความคุ้มค่าในการลงโฆษณา โดยในปีนี้ธุรกิจสื่อทีวีดาวเทียมมีสัดส่วนโตขึ้นกว่าปีก่อน
เมื่อเปรียบเทียบกับภาพรวมของการใช้สื่อทั้งหมด

สำหรับช่อง “Star Max” เริ่มออกอากาศตั้งแต่เดือน ธันวาคม 2555 (เดิมช่อง “Yaak TV”)
ได้ปรับเปลี่ยนรูปแบบรายการเพื่อให้ตอบโจทย์ความต้องการของผู้ชมรายการมากขึ้น
โดยรูปแบบรายการจะเป็นรายการวาไรตี้ของดารา นักแสดง บุคคลที่มีชื่อเสียงในวงการต่างๆ
และศิลปินชั้นนำของทั้งเมืองไทยและต่างประเทศ

นอกจากนี้ ในไตรมาส 3 ปีนี้
บริษัทเริ่มมีรายได้จากการบริหารคอนเทนต์ลิขสิทธิ์การถ่ายทอดฟุตบอลลีกของประเทศสเปน
ซึ่งประกอบด้วยลีกสูงสุด หรือ The Primera División หรือที่เป็นที่รู้จักกันทั่วไปว่า La Liga
การแข่งขันฟุตบอลถ้วย Copa del Rey
และการแข่งขันนัดเหย้าของทีมชาติสเปนในรอบคัดเลือกฟุตบอลโลก (FIFA World Cup 2014)
โดยรายได้หลักจะมาจาก รายได้จากการขายโฆษณา รายได้ขายกล่องรับสัญญาณภายใต้ชื่อ “Sun
Box” รวมถึงรายได้ที่มาจากการต่อยอดลิขสิทธิ์ (Sublicensing)
ในการถ่ายทอดผ่านระบบโทรศัพท์เคลื่อนที่ (Mobile Streaming) เป็นต้น
โดยในการรับชมการถ่ายทอดดังกล่าวนั้น สามารถรับชมผ่านทางช่อง “RS Sport La Liga”
ซึ่งตั้งแต่วันที่ 1 มีนาคม 2556 ได้เปลี่ยนชื่อช่องเป็น “Sun Channel”

  - ธุรกิจสื่อวิทยุ :

ในปีนี้มีการปรับขึ้นราคาขายโฆษณาของคลื่น Cool 93 Fahrenheit รวมถึงการจัดกิจกรรมต่างๆ
ร่วมกับลูกค้าและผู้ฟังรายการ ทำให้คลื่น Cool 93 Fahrenheit
ได้รับความนิยมเป็นอย่างสูงตลอดมา และยังคงเป็นคลื่นที่ได้รับความนิยมอันดับ 1 ในกลุ่ม Easy
Listening จากผลการสำรวจของ Nielson โดยในปีนี้มีการจัดกิจกรรมต่างๆ ได้แก่ Cool
Outing 7, Cool Outing Special 5 และ Cool Million Thanks เป็นต้น

รายได้ธุรกิจโชว์บิซ

รายได้ธุรกิจโชว์บิซ ประกอบด้วย รายได้จากการจัดคอนเสิร์ตและกิจกรรมการตลาด
รายได้จากการบริหารศิลปิน และรายได้จากงานรับจ้างผลิต โดยในปี 2555 บริษัทฯ
มีรายได้ในกลุ่มธุรกิจโชว์บิซ จำนวน 718.8 ล้านบาท ลดลงจากปี 2554 จำนวน 95.3 ล้านบาท
คิดเป็นร้อยละ 11.7 จากการลดลงของรายได้จากงานรับจ้างผลิต อย่างไรก็ดี
รายได้จากการจัดคอนเสิร์ตและกิจกรรมการตลาดเพิ่มขึ้น โดยในปีนี้มีการจัดคอนเสิร์ตขนาดใหญ่
ได้แก่ คอนเสิร์ต Raptor 2012, ลิฟท์ & ออย แฮปปี้ปาร์ตี้ คอนเสิร์ต และ คอนเสิร์ต
ได้เวลา...เจมส์

รายได้ธุรกิจบริการและอื่นๆ

รายได้ธุรกิจบริการและอื่นๆ ประกอบด้วย รายได้ธุรกิจภาพยนตร์ และรายได้ธุรกิจกีฬา
"สนามฟุตบอลในร่ม" โดยในปี 2555 บริษัทฯ มีรายได้ในกลุ่มธุรกิจภาพยนตร์ 4.1 ล้านบาท
ลดลงจากปี 2554 จำนวน 16.1 ล้านบาท คิดเป็นร้อยละ 79.7
เนื่องจากในปีนี้บริษัทไม่มีรายได้จากการฉายภาพยนตร์
มีเพียงรายได้จากการขายลิขสิทธิ์ภาพยนตร์ไปต่างประเทศลิขสิทธิ์และรายได้ลิขสิทธิ์เคเบิ้ลทีวี
สำหรับรายได้กลุ่มธุรกิจกีฬา 13.3 ล้านบาท ลดลงจากปี 2554 จำนวน 5.4 ล้านบาท ทั้งนี้
บริษัทฯ ได้หยุดดำเนินโครงการสนามฟุตบอลในร่มแล้วในเดือนพฤศจิกายน 2555

ต้นทุน ค่าใช้จ่ายขายบริหาร อัตรากำไรขั้นต้น และ อัตรากำไรสุทธิ

ต้นทุนขายและผลิตสำหรับปี 2555 มีจำนวน 1,825.0 ล้านบาท ลดลงจากปี 2554 จำนวน 28.2
ล้านบาท คิดเป็นร้อยละ 1.5
สาเหตุหลักมาจากการลดลงของต้นทุนธุรกิจสื่อโมเดิร์นเทรดจากสัมปทานที่หมดอายุลงระหว่างปี
และการลดลงของต้นทุนธุรกิจโชว์บิซ ซึ่งสอดคล้องกับรายได้ที่ลดลง

อัตรากำไรขั้นต้นสำหรับปี 2555 ร้อยละ 35.1 เพิ่มขึ้นจากปี 2554
มาจากกลุ่มธุรกิจสื่อทีวีดาวเทียมเป็นหลัก

ค่าใช้จ่ายในการขายและบริหารสำหรับปี 2555 มีจำนวน 634.9 ล้านบาท เพิ่มขึ้นจากปี 2554
จำนวน 52.6 ล้านบาท คิดเป็นร้อยละ 9.0
มีสาเหตุหลักมาจากการเพิ่มขึ้นของค่าใช้จ่ายในการขายซึ่งสัมพันธ์กับรายได้ที่เพิ่มขึ้น นอกจากนี้
ต้นทุนทางการเงิน สำหรับปี 2555 จำนวน 7.5 ล้านบาท เพิ่มขึ้นจากปี 2554 จำนวน 4.8
ล้านบาท คิดเป็นร้อยละ 177.8 เนื่องจากในปี 2555
บริษัทฯมีการกู้ยืมเงินจากสถาบันการเงินทั้งระยะสั้นและระยะยาว เพื่อนำมาใช้เป็นเงินทุนหมุนเวียน
และเพื่อสนับสนุนการชำระค่าลิขสิทธิ์กีฬาต่างๆ

จากภาพรวมดังกล่าวข้างต้น เป็นผลให้ปีนี้บริษัทมีอัตรากำไรสุทธิ ร้อยละ 9.8 เพิ่มขึ้นจากปี 2554
ที่มีอัตรากำไรสุทธิ ร้อยละ 7.6

11.2.3 สินทรัพย์

ณ วันที่ 31 ธันวาคม 2555 บริษัทฯมีสินทรัพย์รวมทั้งสิ้น 2,490.5 ล้านบาท โดยแบ่งสัดส่วนเป็น
สินทรัพย์หมุนเวียน ร้อยละ 61.0 และ สินทรัพย์ไม่หมุนเวียน ร้อยละ 39.0

สินทรัพย์รวมปี 2555 เพิ่มขึ้นจากปี 2554 ร้อยละ 33.0
มีสาเหตุหลักมาจากการเพิ่มขึ้นของสินค้าคงเหลือร้อยละ 275.9 จากการเพิ่มขึ้นของกล่องรับสัญญาณ
Sun Box สินทรัพย์หมุนเวียนเพิ่มขึ้นร้อยละ 50.1 จากรายได้ค้างรับ
ค่าใช้จ่ายจ่ายล่วงหน้าเกี่ยวกับการใช้บริการช่องสัญญาณดาวเทียม และลูกหนี้อื่น
สำหรับสินทรัพย์ไม่มีตัวตนเพิ่มขึ้นร้อยละ 37.1 จากการจ่ายชำระค่าลิขสิทธิ์ระหว่างปี

11.2.3.1 คุณภาพของสินทรัพย์

ลูกหนี้การค้า

บริษัทฯมียอดลูกหนี้การค้าสุทธิ ปี 2555 เพิ่มขึ้นจากปี 2554 จำนวน 36.1 ล้านบาท คิดเป็นร้อยละ
5.7 และบริษัทฯมีระยะเวลาเก็บหนี้เฉลี่ย 84 วัน เพิ่มขึ้นจากปี 2554 ซึ่งมีระยะเวลาเก็บหนี้เฉลี่ย
75 วัน โดยระยะเวลาการเก็บหนี้ที่เพิ่มขึ้น มาจากลูกหนี้ในส่วนของงานราชการเป็นหลัก

ลูกหนี้การค้า ณ วันที่ 31 ธันวาคม 2553, 2554 และ 2555 แยกตามอายุหนี้ที่ค้างชำระได้ดังนี้
:-

(ล้านบาท)

[]

ณ วันที่ 31 ธันวาคม 2553 , 2554 และ 2555
ในภาพรวมบริษัทมีลูกหนี้การค้าจากบุคคลหรือนิติบุคคลภายนอกรวมสุทธิ 627.8 ล้านบาท , 570.7
ล้านบาท และ 653.0 ล้านบาท ตามลำดับ และลูกหนี้การค้าจากกิจการที่เกี่ยวข้องกันสุทธิ 0.3
ล้านบาท, 2.0 ล้านบาท และ 11.2 ล้านบาท ตามลำดับ
เนื่องจากบริษัทฯมีการขยายการดำเนินธุรกิจและมีรายได้เติบโตสูงขึ้น
ส่งผลให้มีลูกหนี้การค้าเพิ่มมากขึ้น โดยส่วนใหญ่เป็นลูกหนี้การค้าจากกิจกรรมการค้าปกติ
ซึ่งบริษัทอาจมีข้อตกลงในการเรียกเก็บล่วงหน้าบางส่วน หรือ
ให้เครดิตเทอมซึ่งโดยเฉลี่ยอยู่ในระยะเวลา 60 - 90 วัน
ขึ้นอยู่กับประเภทของสินค้าหรือบริการที่ให้ หากพิจารณาจากอายุลูกหนี้ในตารางข้างต้นจะเห็นว่า
ระยะเวลาการค้างชำระของลูกหนี้โดยส่วนใหญ่เป็นไปตามระยะเวลาการให้สินเชื่อของบริษัท
อย่างไรก็ดี บริษัทได้พิจารณาบันทึกค่าเผื่อหนี้สงสัยจะสูญสำหรับลูกหนี้การค้าเพิ่มขึ้นเล็กน้อยจำนวน
0.3 ล้านบาท จากเดิม 52.6 ล้านบาทในปี 2554 เป็น 52.9 ล้านบาทในปี 2555
เพื่อสะท้อนความเสี่ยงจากลูกหนี้ที่คาดว่าจะไม่ได้รับชำระ
บริษัทได้พิจารณาตั้งค่าเผื่อหนี้สงสัยจะสูญโดยใช้วิธีการพิจารณามูลหนี้ของลูกหนี้รายตัวที่มีแนวโน้มจะมีปัญหาในการจ่ายชำระ
และมีปัญหาในการติดตามทวงถามหนี้
ซึ่งมูลหนี้ที่จะนำมาใช้รวมในการพิจารณานั้นจะครอบคลุมถึงหนี้ทั้งหมดที่ลูกหนี้รายนั้นมีต่อบริษัท
อย่างไรก็ดี บริษัทได้มีการติดตามทวงถามหนี้จากลูกหนี้อย่างเคร่งครัด
และมีการทบทวนค่าเผื่อหนี้สงสัยจะสูญในทุกงวดบัญชีอย่างสม่ำเสมอ
เพื่อให้มูลหนี้ที่คงเหลือในงบการเงินมีมูลค่าสะท้อนตามมูลหนี้ที่คาดว่าจะได้รับ

สินค้าคงเหลือ - สุทธิ

ณ วันที่ 31 ธันวาคม 2555 บริษัทมีสินค้าคงเหลือ - สุทธิจำนวน 140.6 ล้านบาท
เพิ่มขึ้นจากปีก่อน จำนวน 103.2 ล้านบาท
บริษัทได้พิจารณาบันทึกค่าเผื่อการด้อยค่าของสินค้าคงเหลือเพิ่มขึ้น 2.4 ล้านบาท จากเดิม 30.7
ล้านบาท ในปี 2554 เป็น 33.1 ล้านบาทในปี 2555 เนื่องจากในระหว่างปี 2555
บริษัทมีนโยบายในการจัดการสินค้าคงเหลือให้อยู่ในระดับที่เหมาะสม
รวมถึงควบคุมปริมาณสินค้าที่ขายให้อยู่ในระดับที่เหมาะสมกับความต้องการของผู้บริโภค อย่างไรก็ดี
บริษัทฯ
ได้มีการทบทวนมูลค่าสุทธิที่คาดว่าจะได้รับสำหรับสินค้าคงเหลือดังกล่าวอย่างสม่ำเสมอในทุกงวดบัญชีเพื่อให้สินค้าที่คงเหลือในงบการเงินสะท้อนตามมูลค่าที่คาดว่าจะขายได้ตามเศรษฐกิจหรือตลาดที่เปลี่ยนแปลงไป

11.2.4 สภาพคล่อง

11.2.4.1 กระแสเงินสด

สำหรับปีสิ้นสุดวันที่ 31 ธันวาคม 2555 บริษัทฯมีเงินสดและรายการเทียบเท่าเงินสดเท่ากับ 313.6
ล้านบาท เพิ่มขึ้นจากปีก่อน จำนวน 31.4 ล้านบาท
สาเหตุหลักมาจากการเพิ่มขึ้นในกระแสเงินสดจากกิจกรรมจัดหาเงินโดยในระหว่างปี 2555
บริษัทมีเงินกู้ยืมจากสถาบันการเงิน – สุทธิ 407.0 ล้านบาท เพื่อนำมาชำระค่าลิขสิทธิ์ต่างๆ
รวมถึงมีเงินรับล่วงหน้าค่าหุ้น 17.2 ล้านบาท จากการมีผู้ใช้สิทธิแปลงสภาพของใบสำคัญแสดงสิทธิ
(RS-W2)

อย่างไรก็ดี ในปี 2555 กระแสเงินสดได้มาจากกิจกรรมดำเนินงานจำนวน 211.9 ล้านบาท
มาจากผลการดำเนินงานในระหว่างปีเป็นหลัก สำหรับกระแสเงินสดใช้ไปในกิจกรรมลงทุนจำนวน
388.0 ล้านบาท เป็นการใช้ไปเพื่อการลงทุนในสินทรัพย์ถาวร และการชำระค่าลิขสิทธิ์กีฬา

11.2.4.2 อัตราส่วนสภาพคล่องที่สำคัญ

[]

ณ สิ้นปี 2555 ภาพรวมสภาพคล่องของบริษัทฯลดลงจากปี 2554 เนื่องจากในระหว่างปี
บริษัทมีหนี้สินหมุนเวียนเพิ่มขึ้นจากการกู้ยืมเงินระยะสั้นและเงินกู้ยืมระยะยาวที่ถึงกำหนดชำระภายในหนึ่งปีจากสถาบันการเงิน
เพื่อนำมาใช้สำหรับการลงทุนในสินทรัพย์ถาวร และสินทรัพย์ไม่มีตัวตน ได้แก่ ลิขสิทธิ์กีฬา
ซึ่งเป็นสาเหตุหลักที่ทำให้อัตราส่วนสภาพคล่องของบริษัทลดลง อย่างไรก็ดี
สภาพคล่องจะดีขึ้นเมื่อได้ชำระคืนเงินกู้ที่ถึงกำหนดแล้ว และการดำเนินงานของบริษัทฯ
ยังคงสามารถสร้างกระแสเงินสดรับเข้าได้อย่างต่อเนื่อง

11.2.5 แหล่งที่มาของเงินทุน

11.2.5.1 หนี้สิน

หนี้สินรวมปี 2555 เพิ่มขึ้นจากปี 2554 ร้อยละ 76.6
สาเหตุหลักมาจากการเพิ่มขึ้นของเงินกู้ยืมจากสถาบันการเงินร้อยละ 100
เพื่อนำมาใช้เป็นเงินทุนหมุนเวียน และชำระค่าลิขสิทธิ์ต่างๆ

11.2.5.2 ส่วนของผู้ถือหุ้น

ณ วันที่ 31 ธันวาคม 2555 บริษัทฯ มีส่วนของผู้ถือหุ้นของบริษัทใหญ่ จำนวน 1,252.8 ล้านบาท
เพิ่มขึ้นจากปี 2554 ร้อยละ 8.0 เนื่องจากผลประกอบการที่เพิ่มขึ้นในปีนี้ อย่างไรก็ดี ในระหว่างปี
บริษัทได้ดำเนินการซื้อหุ้นคืน จำนวน 17.7 ล้านหุ้น คิดเป็นมูลค่า 74.7 ล้านบาท
และมีเงินรับล่วงหน้าค่าหุ้น 17.2 ล้านบาท จากการมีผู้ใช้สิทธิแปลงสภาพของใบสำคัญแสดงสิทธิ
(RS-W2)

11.2.5.3 อัตราส่วนหนี้สินต่อส่วนของผู้ถือหุ้น

[] อัตราส่วนของหนี้สินต่อส่วนของผู้ถือหุ้นปี 2555 เท่ากับ 0.98 เท่า เพิ่มขึ้นจากปี 2554 (0.60
เท่า) จากการเพิ่มขึ้นในส่วนของหนี้สินเป็นหลัก

11.3 ปัจจัยและอิทธิพลหลักที่อาจมีผลต่อผลการดำเนินงานหรือฐานะการเงินในอนาคต

  ไม่มี

11.4 ค่าบริการวิชาชีพ

1)  ค่าตอบแทนจากการสอบบัญชี (Audit Fee)

  กลุ่มบริษัทจ่ายค่าตอบแทนการสอบบัญชี สำหรับปี 2555 และ 2554 เป็นจำนวนรวมทั้งสิ้น
  2,500,000 บาท และ 2,400,000 ล้านบาท ตามลำดับ

2)  บริการอื่น (Non-Audit Fee)

  ไม่มี